Foto: RIA Novosti AQSh prezidentligi uchun saylovlarda Demokratlar partiyasi nomzodi Hillari Klinton Kaliforniya va Kolorado shtatlaridagi ovoz berish natijalarida yetakchilik qilmoqda, deb xabar qilmoqda NBC News. Ta’kidlanishicha, Klinton ushbu shtatlarning har ikkisida ham g‘alaba qozonmoqda. Sobiq davlat kotibi Kaliforniya saylovchilarining 60 foizdan ortig‘ining ishonchiga sazovor bo‘lmoqda. Respublikachilar nomzodi Donald Tramp 34 foiz ovoz to‘play olgan. Klinton xonim Kolorado shtatida ham yetakchilik qilmoqda. Biroq bu yerda uning raqibi bilan orasidagi farq unchalik katta emas, 48 foizga qarshi Trampda 44 foiz. Avvalroq, Tramp Florida shtatida g‘alaba qozongani va yetakchiligini mustahkamlab qolgani xabar qilingan edi.